มนต์รักเพลงสวรรค์

มนต์รักเพลงสวรรค์ () เป็นภาพยนตร์เพลง (Musical) ของสหรัฐอเมริกา​ อำนวยการสร้างและกำกับการแสดงโดยโรเบิร์ต ไวส์ เขียนบทภาพยนตร์โดยเออร์เนสต์ เลห์มัน นำแสดงโดยจูลี่ แอนดรูว์และคริสโตเฟอร์ พลัมเมอร์​ โดยภาพยนตร์เรื่องนี้มีเค้าโครงมาจากละครเพลงเรื่อง The Sound of Music ที่เขียนบทละครโดยฮาเวิร์ด ลินด์ซีย์ และ รัสเซลล์ เคราส์ ส่วนภาคดนตรีประพันธ์โดย ริชาร์ด ร็อดเจอร์ส และเนื้อร้องประพันธ์โดย ออสการ์ แฮมเมอร์สไตน์ที่ 2 ซึ่งเป็นผลงานร่วมชิ้นสุดท้ายของ ร็อดเจอร์ส และแฮมเมอร์สไตน์ โดยละครเพลงเรื่องดังกล่าวสร้างมาจากหนังสืออัตชีวประวัติของ มาเรีย ฟอน แทรปป์ ที่ตีพิมพ์ในปี ค.ศ. 1949 เรื่อง ​The Story of the Trapp Family Singers โดยภาพยนตร์เป็นเรื่องของมาเรีย หญิงสาวผู้รักในเสียงเพลงและได้มาสมัครบวชเป็นแม่ชีในแอบบีย์​แห่งหนึ่งของเมืองซาลซ์บูร์ก สหพันธรัฐออสเตรีย​ เธอถูกอธิการิณีอาราม​ส่งตัวให้มาเป็นพี่เลี้ยงของเด็ก 7 คน ที่เป็นลูกของ จอร์จ ฟอน แทรปป์ ทหารเรือพ่อหม่ายผู้เคร่งครัดในระเบียบวินัยโดยเฉพาะกับลูก ๆ โดยมาเรียได้นำความรักและเสียงเพลงเข้ามาในครอบครัวและได้แต่งงานกับจอร์จ ก่อนที่ทั้งคู่จะต้องหนีจากการคุกคามของนาซี 

ภาพยนตร์เรื่องนี้ออกฉายเป็นครั้งแรกที่ประเทศสหรัฐอเมริกาในวันที่ 2 มีนาคม ค.ศ. 1965 และประสบความสำเร็จรวมถึงได้รับคำชื่นชมอย่างสูง โดยเป็นภาพยนตร์ที่ทำเงินสูงสุดของบ็อกซ์ออฟฟิส ในปี ค.ศ. 1965 ก่อนที่ในปีต่อมาจะสร้างสถิติเป็นภาพยนตร์ที่ทำเงินได้สูงที่สุดในโลกเมื่อทำรายได้แซงภาพยนตร์เรื่อง Gone with the Wind -​ วิมานลอย​ โดยครองสถิติดังกล่าวอยู่นาน 5 ปี นอกจากนี้ภาพยนตร์เรื่องนี้ยังได้รับความนิยมไปทั่วโลกเมื่อทำลายสถิติภาพยนตร์ที่ทำเงินสูงสุดใน 29 ประเทศ และได้รับรางวัลออสการ์​ถึง 5 สาขา

ในละครมีการประพันธ์บทเพลงที่โด่งดังขึ้นมากมายหลายเพลง เช่น "Edelweiss", "My Favorite Things", "Climb Ev'ry Mountain", "Do-Re-Mi", "Sixteen Going on Seventeen" และ "The Lonely Goatherd" รวมถึงเพลงนำเรื่องที่มีชื่อเดียวกับชื่อเรื่องด้วย คือเพลง "The Sound of Music"

 นักแสดง 
 นักแสดง  บทบาท จูลี่ แอนดรูว์ส  มาเรีย วอน แทรปป์ คริสโตเฟอร์ พลัมเมอร์  กัปตัน บารอน วอน แทรปป์ ชาร์เมียน คาร์  ลีเซิลส์ วอน แทรปป์ เพ็กกี้ วู้ด  คุณแม่อธิการแห่งสำนักชี ริชาร์ด เฮย์เดน  แม็กซ์ เดทไวท์เลอร์ นิโคลัส แฮมมอนด์  ฟรีดริช วอน แทรปป์ ฮีทเธอร์ เมนซี่ส์  หลุยซ่า วอน แทรปป์ ดวน เชสส์  เคิร์ท วอน แทรปป์ แองเจลล่า คาร์ทไวร์ท  บริกิตต้า วอน แทรปป์ เด็บบี้ เทอร์นเนอร์  มาร์ธา วอน แทรปป์ คิม คาร์แรต  เกรเทล วอน แทรปป์ เอเลียนอร์ ปาร์คเกอร์  บารอนเนส เอลซ่า ชโรเดอร์ แดเนียล ทรูฮิตต์  รอล์ฟ เบน ไรท  ฮาน เซลล์เลอร์, กัวลีทเธอร์

 วันที่ออกฉายในประเทศต่าง ๆ 
สหราชอาณาจักร: 29 มีนาคม พ.ศ. 2508 	 
ออสเตรเลีย: 17 เมษายน พ.ศ. 2508 	 
ญี่ปุ่น: 19 มิถุนายน พ.ศ. 2508 	 
ฮ่องกง: 11 พฤศจิกายน พ.ศ. 2508 	 
อาร์เจนตินา: 1 ธันวาคม พ.ศ. 2508 	 
สวีเดน: 9 ธันวาคม พ.ศ. 2508 	 
ฟินแลนด์: 17 ธันวาคม พ.ศ. 2508 	 
เดนมาร์ก: 20 ธันวาคม พ.ศ. 2508 	 
อิตาลี: 30 ธันวาคม พ.ศ. 2508 
ฝรั่งเศส: 17 กุมภาพันธ์ พ.ศ. 2508 	 
นอร์เวย์: 7 เมษายน พ.ศ. 2508
ประเทศไทย: 29 ตุลาคม พ.ศ. 2508 ณ โรงภาพยนตร์ กรุงเกษม

 รางวัล 
มนต์รักเพลงสวรรค์ ได้รับเสนอชื่อเข้าชิงรางวัลออสการ์ในปี พ.ศ. 2508 10 รางวัล และได้รับชนะเลิศ 5 รางวัล ได้แก่
 ภาพยนตร์ยอดเยี่ยม
 ผู้กำกับภาพยนตร์ยอดเยี่ยม (โรเบิร์ต ไวส์)
 ดนตรีประกอบยอดเยี่ยม
 เพลงประกอบยอดเยี่ยม (เออร์วิน คอสทัล)
 ตัดต่อภาพยอดเยี่ยม (วิลเลียม เรย์โนลด์ส)

สำหรับอีก 5 สาขาที่ได้เสนอชื่อเข้าชิง ได้แก่ นักแสดงนำหญิงยอดเยี่ยม (จูลี่ แอนดรูว์) นักแสดงสมทบหญิงยอดเยี่ยม (เพ็กกี้ วูด - ผู้แสดงเป็นคุณแม่อธิการ) ถ่ายภาพยอดเยี่ยม กำกับศิลป์ยอดเยี่ยม และ ออกแบบเครื่องแต่งกายยอดเยี่ยม

 แหล่งข้อมูลอื่น 



 The story of the von Trapp family, from the Alps to the the ski resort of Stowe, Vermont
How Do You Solve A 'Problem' Like Maria von Poppins? (favorable assessment of Julie Andrews' screen image in paper published in Musicals-- Hollywood and Beyond)
 The Sound Of Music Kids - Where are they now 
 Movie Locations 
 Robert Wise biography at Associated Content 
The "Sound of Music" Bus in Salzburg used for the excursion on the tracks of the film 
Salzburg, Austria 

หมวดหมู่:ภาพยนตร์ชีวประวัติ
หมวดหมู่:ภาพยนตร์ครอบครัว
หมวดหมู่:ภาพยนตร์ที่ออกฉายในปี พ.ศ. 2508
หมวดหมู่:ภาพยนตร์เพลง
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ละครเพลงโดย ร็อดเจอร์ส และแฮมเมอร์สไตน์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ผู้ครองสถิติโลก